Սիրելի կանայք,մայրեր, քույրեր և դուստրեր,

ջերմորեն շնորհավորում եմ Ձեզ Մայրության և գեղեցկության տոնի կապակցությամբ: Հայ կինը բոլոր ժամանակներում էլ եղել է ընտանիքի հենասյունն ու ազգային լավագույն արժեքների կրողը: Միաժամանակ պետք է նշեմ, որ մեր հազարամյա պատմության մեջ քիչ չեն եղել նաև հայ կնոջ դրսևորած բացառիկ արիության օրինակները: Մայրության տոնի կապակցությամբ` առանձնահատուկ երախտիքի և խոնարհումի խոսքեր եմ ուզում հղել մեր որդեկորույս ու հերոսածին մայրերին: Սիրելի մայրեր, խոնարհվում եմ Ձեր առջև: Ոչինչ չի կարող սփոփել ձեր ցավը, ուստի Ձեզ համբերություն և մեծ ուժ եմ մաղթում: Հավատ եմ մաղթում՝ վաղվա օրվա նկատմամբ: Վստահ եղեք, որ միասին մենք դեռ կերտելու ենք ձեր որդիների երազած հայրենիքը: Կրկին շնորհավորելով բոլորիդ` մաղթում եմ առողջություն, երջանկություն, խաղաղություն և ներդաշնակություն Ձեր ընտանիքներում: Առանձնակի շնորհավորանքի խոսքեր եմ հղում նաև մեր համայնքի ավագանու կին անդամներին: Սիրելի կանայք, ցանկանում եմ Ձեզ գարնանաբույր ջերմություն` տարվա բոլոր օրերին: